Ørfiskebekken

Ørfiskebekken renner fra innsjøen Ørfiske i Nordmarka på grensa mellom Nittedal og Oslo kommuner. Vannet ble regulert i 1907 gjennom tunnel til Movatn og videre til Maridalsvannet på grunn av behovet for vann til den voksende befolkningen i Kristiania. Vannføringen i Ørfiskebekken har dermed til tider vært betydelig redusert. Dette fikk store konsekvenser for Nitedals Krudtværk som hentet vann fra bekken.

Fra Kruttverket og ned til Svartkruttveien renner elva gjennom et område med gammel lågurtgranskog, som har sentral økosystemfunksjon av «svært høy kvalitet».

Det var sagbruk ved bekken allerede i 1610, og det har også vært kvern/kornmølle her.

Bekken gjør en sving nordover mot Bjertnes før den igjen dreier sørover igjennom Mosenteret. Den ledes under riksvei 4 før den munner ut i Nittelva ved Sandum.

 Se også 
 Liste over elver i Akershus

 Referanser 
Nittedalsporten, Det store vanntyveriet

Nittedalsporten om Bjertnes gård

Romerikes blad om Mosenteret

Kategori:Elver i Oslo
Kategori:Elver i Nittedal
Kategori:Nittelvvassdraget